/ 3 KAN i (SBBL) Għaqda Mużikali 'San Ġużepp' - Għajnsielem f Kont ili s-snin nitfa' ħarsti lejn il-Gżira pittoreska ta' Għawdex, nista' ngħid li kont nagħmel hekk sa minn meta kont żgħir. Dan għaliex fis-sajf, konna ta' spiss nitilgħu bil-karrozza 'Overland' li kellu missieri lejn il-bajja tal-Marfa, fil-kwiet u l-ħemda, il-bogħod minn dawk il-mijiet ta' nies li jokkupaw il-bajjiet ta' Malta. Kif konna naslu l-Marfa, konna narmaw kamp biex nistkennu mir-raġġi tax-xemx tas-sajf. Hemm waqt li konna nkunu ngħumu konna naraw ir-'Roval Ladv' ġej u sejjer lejn il-port ta' l-Imġarr. Qatt ma kelli x-xorti li ngħaddi lejn Għawdex u nara l-gżira. Kellha tkun l-aħħar gwerra dinjija li l-ġenituri tiegħi ħasbu li niġu noqogħdu hawn Għawdex. Kien fil-bidu tax-xahar ta' Ottubru 1940 meta bdejt il-klassi kwinta tas-Seminarju. Issa billi barra mill-iskola kont qed nitgħallem il-pjanu u l-kant, meta ġejt hawn komplejt nitgħallem il-mużika għand is-surmast Giardini Vella. Dan is-surmast ma damx ma ħariġni nkanta fil-Knejjes mal-kor tiegħu. Qed niftakar x'uħud mill-membri tal-kor: Dun Ġużepp Debrincat, Dun Tarċis Gatt, Dun Ġwann Frendo, Dun Ġużepp Grima, Nazju, Ġużeppi Galea u oħrajn. Barra milli kont inkanta mas-surmast Giardini Vella kont inkanta wkoll mas-surmast Paolo Lanzon. F'Ottubru tal-1942 bdejt il-kors tal-Filosofija u tal-Letteratura. Fis-seminarju dak iż-żmien kellna numru sewwa ta' Maltin u Għawdxin inħejju ruħna biex insiru Qassisin. Minn fost il-ħbieb li kelli qrib tiegħi kelli erba' studenti Għawdxin: Anton Gauci mir-Rabat, Ġanni Xuereb mix-Xewkija u Karmnu Cassar minn Għajnsielem. Ma' dan ta' l-aħħar kien hemm aktar xi jressaqna lejn xulxin peress li kellu l-istess ateġġjament li kelli jien għall-arti mużikali. Għalhekk spiss id-diskors tagħna waqt il-passiġġata kien jaqa' fuq il-mużika. Issa, fil-bidu sibt li l-organista tas-seminarju kien il-Kjeriku Pantaljun Orland, miż-Żejtun u niftakar li xi membri tal-kor konna: il-Kjeriku Pawlu Attard minn Ħal-Qormi, is-Seminarista Salvu Sammut minn Ħal-Lija, il-Kjeriċi Pawlu Farrugia u Nardu Mallia t-tnejn miż-Żurrieq. L-organista Pantaljun ġie ordnat saċerdot nhar il-5 ta' Awissu 1945 u b'hekk bħala suċċessur laħaq il-Kjeriku Carmelo Cassar bħala l l-organista l-ġdid tas-Seminarju. Qed niftakar il-Litaniji l tal-Madonna li konna nkantaw kuljum waħda mhux bħal tal-jum ta' qabel fix-xahar kollu ta' Mejju. Ir-Responsorji ta' żmien ir-Randan, l-''Alma Redemptoris Mater' li kont inkanta minn qalbi, l-antifoni tal-Festi Prinċipali tas-Seminarju. Kemm għamilna kunċerti mal-Kjeriku i ) Cassar ta' għoxieren Quddies ġoddal Kemm-il-darba fil-vaganzi sieħbi l-organista kien jistedinni biex immur inkanta fil-Knisja tal-Madonna ta' Loreto ġewwa Għajnsielem peress li fil-vaganzi kien idoqq l-orgni tal-parroċċa tiegħu. Kien proprju dak iż-żmien li bdejt ninteressa ruħi li nkun naf aktar dwar il-Parroċċa ta' Għajnsielem. Iddeċidejt li niltaqa' aktar ta' spiss ma' sieħbi l-Kjeriku Cassar u flimkien induru dan il-post ta' Għajnsielem li minħabba l-pożizzjoni tiegħu li jiddomina l-port ta' l-Imġarr isaħħrek kif ukoll għal dak kollu li għandu x'joffrilek iġagħlek tixrob mill-ilma bnin li għandu. Tgħallimt li l-isem Għajnsielem ifisser 'Għajn is-Sliem' jew Fawwara tal-Paċi. Il-Motto hu 'Ob Fontem Prosperitas' ''Nistagħna b'Nixxiegħa Ilma' Għajnsielem joffri bosta lokalitajiet ta' fdalijiet arkeoloġiċi bħalma huma: Borġ il-Għarib, tal-Qigħan u l-Imrejżbiet. L-Għejun ta' Għajnsielem , L-għajn prinċipali li minnha hu meħud l- isem ta' Għajnsielem hi dik li għandha l-bidu tagħha fil-ħalq ta' Wied Simirat; il-wied li llum jispiċċa fi Pjazza Apparizzjoni fiċ-ċentru tal-lokal. Jingħad li fl- 1710 din il-għajn kienet magħquda taħt tliet arkati li ġew imneħħija fil-bidu tas-seklu għoxrin. Fil-qrib kien hemm bosta nixxigħat li, jingħad li l-aktar magħrufa kienu dawk ta' Għajn Rajjes u Għajn il-Liebru. Qrib taż-Żewwieqa kien hemm in-nixxigħa magħrufa bħala l-Għajn Għonq. In-naħa tax-Xatt l-Aħmar insibu n-nixxigħa magħrufa bħala Għajn Klin. Il-Knisja tal-Madonna ta' Lourdes u l-Grotta Kif tidħolil-port ta' l-Imġarr tolqtok il-Knisja tal-Madonna ta' Lourdes aktar u aktar jekk dak il-ħin tisma' il-qniepen Din il-Knisja mibnija fuq stil Gotiku u ddisinjata mill-perit Emmanuel Galizia ġiet mibnija mill-imgħallem Wiġi Vella miż-Żebbuġ. L-ewwel ġebla tqiegħdet fl-10 ta' Ġunju 1888 u ġiet miftuħa u mbierka fis-27 ta' Awissu 1893 u ikkonsagrata fis-17 ta' Frar 1949. Taħt din il-Knisja hemm Grotta li fiha naraw statwa tal-Madonna ta' Lourdes li ġiet skolpita minn Antonio Busuttil li tqiegħdet fil-grotta nhar il-25 ta' Marzu 1879 u li ġiet imbierka mill-Isqof Mons. Pietru Pace nhar is-27 ta' Awissu 1893. (Ara 'GEMS OF Gozo' ta' Mons. Joseph Bezzina p. 43) Din id-dar li naraw dritt wara l-Knisja tal-Madonna ta' Lourdes li tiddomina wkoll fuq il-port ta' l-Imġarr. Nafu li l-awtorità tal-Knisja akkwistat l-art nhar it-3 ta' April 1946. Il-perit Arturo Bondi għamel il-pjanti ta' din id-dar. Kien il-Ħadd, 25 ta' Awissu 1946 meta tqiegħdet l-ewwel ġebla ta' din id-dar li kellha tkompli il-ħidma li kienet bdiet Ġużeppa Debono fir-Rabat snin qabel. Il-ftuħ uffiċċjali ta' din id-dar sar mill-Isqof Mons. Ġużeppi Pace nhar l-24 ta' Awissu 1947. It-Torri li jħares il-Port Fuq il-Port ta' l-Imġarr kien hemm torri li ma għadux hemm. Dan it-torri kien mibni fis-sena 1605 bil-flus tal-Gran Mastru Martin Garzes. Kien l-Gvernatur Le Merchant li fis-sena 1860 żarma dan it-torri. L-Għajn tal-Bhejjem Aħna u telgħin mill-Imġarr naraw Fontana artistika li kienet mibnija fl-1862 mill-Gvernatur Le Merchant biex minnha jixorbu l-bhejjem. ' Il-Fortizza ta' Chambrav La qiegħdin fuq din ix-xaqliba ta' Għajnsielem ngħidu xi ħaġa dwar il-Fortizza ta' Chambrav. Festa tal-Madonna ta' Loreto - 2004 vi Din il-Fortizza ma nbnietx qabel Settembru tal-1749 bi flus tal-Bali' de Chambrav. Skond il-pjanta ta' de Palmeus li ħażżeż fl-1754, il-fortizza ta' Chambrav kellha tkun belt iffortifikata. It-Torri u l-Kappella ta' Santa Ċeċilja Issa li qiegħdin fuq din in-naħa naraw it-torri ta' Santa Ċeċilja. Dan it-torri ġie mibni fl-1613 minn Bernardo Macedonia kif tixhed l-arma li hemm fuq wieħed mill-bibien. Wara dan it-torri hemm il-Kappella ddedikata lil Santa Ċeċilja. Din il-kappella tissemma għall-ewwel darba fl-1615. Kienet ġiet restawrata fl-1630 u baqgħet, tiffunzjona sas-sena 1644. Iżda wara ġiet abbandunata. L-Istitut ta' San Ġużepp Bejn il-Fortizza ta' Chambrav u l-kappella ta' Santa Ċeċilja hemm d-dar ta' San Ġużepp. Din id-dar fis-17 ta' Novembru 1923. sar l-att tal-fundazzjoni għall- Orfanatrofju Djoċesan Parrokkjali. Hu maħsub li d-dar ta' San Ġużepp kienet fis-seklu tmintax tilqa' biex joqgħod fiha Francesco Marandon li kien l-inġinier militari li kien responsabbli mill-bini tal-fortizza ta' Chambrav. Din id-dar laqgħet l-ewwel numru ta' tfal subien nhar il-21 ta' Marzu 1925 li dak inhar kienet ħabtet il-festa ta' Lapsi. Għad li fil-medda tas-snin saru bosta alterazzjonijiet lil din id-dar, qatt ma kienet possibbli għall-esiġenzi ta' Ilum. Nafu li kienu nbnew swali u kmamar tas-sodda jħarsu għal 4 fuq ix-Xatt l-Aħmar taħt id-direzzjoni tal-perit Joseph Dimech u li dan il-bini ġie inawgurat u mbierek mill-Isqof ta' Għawdex, Mons. Nikol Cauchi nhar il-21 ta' Ġunju 1973. ) Għaqda Mużikali 'San Ġużepp' - Għajnsielem Dan l-aħħar din id-dar li ma għadhiex tilqa' tfal, isservi għall-irtiri u bħala ''Dav Center' ta' l-anzjani. ( Naqsmu t-triq u naraw il-bini l-kbir tad-dar il-ġdida ta' San Gużepp. Kien nhar id-19 ta' Marzu 1949 meta l-Isqof Ġużeppi Pace, Isqof ta' Għawdex bierek salib kbir fil-post fejn l kellha tinbena d-dar il-ġdida ta' San Ġużepp li naraw lum fuq il-pjanta ta' l-arkitett Gużċ D'Amato. L-ewwel ġebla tqiegħdet nhar is-17 ta' Lulju 1949. Il-Kappella ta' dan il-post ġiet imbierka nhar id-29 ta' Mejju 1954. Il-bini baqa' jiżdied sa ma kif narawh illum $ Illum dan il-bini barra milli għandu waħda mill-aktar Stamperija moderna, jilqa' fih persuni b'diżabilità li jgħaddu l-jum jaħdmu fi snajja li jgħoddu għalihom. Kumpless Residenzjali tal-MAS għall-Anzjani Xi snin ilu, il-Moviment Azzjoni Soċjali ħaseb biex jibni kumpless residenzjali għall-anzjani ġewwa Għajnsielem. Il-post magħżul għal dan il-kumpless kienet l-art tad-Djoċesi ta' Għawdex li tinstab qrib l-Istitut l-ġdid ta' San Ġużepp. Parti minn dan il-Kumpless ġie inawgurat il-Ħadd, 23 ta' Jannar 2000. Kien il-Presdident ta' Malta Dottor Guido de Marco li inawgura uffiċċjalment dan il-Kumpless. Wara l-inawgurazzjoni, l-Isqof ta' Għawdex Mons. Nikol Cauchi bierek dan l-ewwel ''Sheltered houseing' fil-gżejjer tagħna. Meta ser ikun komplut kollu ser ikun jikkonsisti fi tliet blokki ta' bini. L-ewwel tnejn fil-fatt diġa' huma mitmuma. ' Il-Belveder ta' Għajnsielem huwa imprezzabbli. Minn hemm wieħed għandu veduta tal-fliegu li jifred lil Għawdex minn Malta. Il-gżejjer ta' Kemmuna u Kemmunet jidhru taħtek. Kif ukoll il-port ta' l-Imġarr bid- dgħajjes tas-sajjieda, frejgatini u jottijiet bosta minnhom ta' nies barranin ikomplu jsebbħu l-port. U xi ngħidu għall-vapuri tal-'Gozo Channelf' min ġej u min sejjer, jaqsmu bejn Għawdex u Malta u f'ċerti ħinijiet wieħed minn dawn il-vapuri jsalpa lejn il-port ta' Marxamxett. Minn dan il-Belveder wieħed josserva l-ħajja tal-port ta' l-Imġarr li tibda minn qabel sbieħ il-jum sa ma l-lejl ikun daħal sewwa. Id-Djar ta' Għajnsielem Meta wieħed ikun qed idur mat-toroq tal-parti antika ta' Għajnsielem ma jistax ma josservax il-mod ta' kif kienu jinbnew id-djar fi żmienijiet antiki. Hekk ukoll nista' ngħid għad-djar ġodda, imżejnin b'lavuri ta' skultura fil-ġebel. X'uħud minnhom juru li huma proprjetà ta' persuni li kienu għamlu għadd ta' snin f'pajjiżi 'l bogħod minn tagħna. Xhieda ta' dan jagħtuhilna n-nies ta' Għajnsielem nhar il-festa tal-Madonna ta' Loreto meta wieħed jara fuq il-bjut ta' x'uħud mid-djar, bnadar ta' pajjiżi barranin. Tara jperpru bnadar ta' l-Awstralja, tal-Kanada, ta' l-Ingilterra u ta' pajjiżi oħra. Dan il-Mużew ''Gozo Heritage' li jinstab f'Għajnsielem fi Triq l-Imġarr, joffri lil kull min imur iżuru, l-istorja sħiħa tal-gżira Għawdxija. Dan il-Mużew hu ta' attrazzjoni kbira għat-turisti li jżuru lil Għawdex. L-Iskola ta' l-Arti Din l-Iskola ta' l-arti tinstab fil-kumpless ta' l-Iskola Primarja ta' Għajnsielem. Din l-Iskola ta' Arti ġġib l-isem ta' l-istatwarju il-Kavallier 'Wistin Camilleri'. Hawn isir tagħlim tal-Bizzilla, Pittura, Induratura, Granutell u suġġetti oħra. L-Iskola Primarja ta' Għajnsielem Din l-iskola mibnija fuq stil modern, fiha kull ma llum hu meħtieġ biex l-edukazzjoni tiġi mogħtija fuq is-sistemi l-aktar aġġornati. Din l-iskola tilqa' t-tfal tal-familji ta' Għajnsielem u n-numru ta' dawn l-istudenti kull ma jmur qiegħed dejjem jiżdied peress li bosta familji qed jibnu d-dar tagħhom f'din il-parroċċa. Il-Fergħa tal-Posta Hawn insibu wkoll fergħa tal-Posta li minħabba l-pożizzjoni tagħha tilħaq il-parroċċi kollha tal-qrib. Il-Każin tal-Banda Dan il-Każin tal-Banda qiegħed fi Pjazza Madonna ta' Loreto. Il-bini ta' dan il-Każin hu kollu kemm hu imponenti u l-faċċata tiegħu tixhed l-istil arkitettoniku tal-bini kollu ta' dan il-Każin. Min iżur ġewwa ta' dan il-Każin tal-Banda ta' Għajnsielem, magħruf bħala 'L-Għaqda Mużikali San Ġużepp' jinduna li dan il-Każin fih dak kollu li każin ta' Banda għandu jkollu u jista' joffri, bħal ma huma swali ta' kunċerti, swali ta' riċevimenti, uffiċċji u kmamar mgħammra b' għamara ta' l-aqwa kwalità u mżejnin b'dak kollu li jixraq lil dan il-post. Xi sentejn ilu, kont mistieden f'dan il-Każin biex niċċelebra Quddiesa u flimkien mal-Kumitat u l-Membri nagħmlu l-Konsagrazzjoni lill-Qalb Imqaddsa ta' Ġest u l-Qalb Imqaddsa ta' Marija. Il-Club tal-Football Filwaqt li kont għaddej minn Triq De Chambrai rajt l-'Għajnsielem Football Club'. Meta għaddejt minn dik it-triq kien filgħodu kmieni u għalhekk ma rajt l-ebda plaver u l-bieb kien magħluq, iżda xorta waħda f'qalbi għamilt osservazzjoni dwar kemm hu importanti l-isport fil-formazzjoni tat-tfal u taż-żgħażagħl Iċ-Ċentru Parrokkjali Dan ukoll joffri dak kollu li ż-żgħażagħ jitolbu għall-formazzjoni spiritwali, kulturali kif wkoll għal rikreazzjoni sana u onesta. Is-Sorijiet Agostinjani Is-Sorijiet Agostinjani ġew fil-Parroċċa ta' Għajnsielem fi żmien l-aħħar gwerra dinjija. Fil-bidu kienu jokkupaw dar, iżda Ilum dawn is-sorijiet li jagħtu għajnuna kbira lill-Parroċċa, għandhom dar moderna li fiha kappella ta' ħlewwa liema bħala u li tispirak għat-talb u għar-riflessjoni. L-Imġarr Hotel u l-Grand Hotel F'Għajnsielem barra milli wieħed isib għadd ta' restoranti, isib żewġ lukandi 'Five Stars' it-tnejn iħarsu għal fuq il-port ta' l-Imġarr. Il-Patrijiet Minuri Franġiskani Tkun għadek qed toqrob lejn il-port ta' l-Imġarr meta tilmaħ il-Knisja tal-Patrijiet Franġiskani Minuri (ta' Ġieżu). Il-Patrijiet ta' Ġieżu ġew Għajnsielem fis-sena 1899. Illum għandhom. il-Knisja ddedikata lil Sant'Antnin u Kunvent. Parti l-kbira tal-kunvent Ilum tintuża bħala Dar ta' l-Irtiri. Il-Knisja Parrokkjalil l-Qadima Kienet is-sena 1822 meta ġewwa Għajnsielem inbniet Knisja li ġiet ddedikata lill- Madonna ta' Għajnsielem inqata' mill- Parroċċa tan-Nadur Festa tal-Madonna ta' Loreto - 2004 (9 NN u sar Parroċċa nhar l-1 ta' April 1855. L-ewwel Kappillan ta' din il-Parroċċa l-ġdida kien Dun Anton Cauchi mir-Rabat. Għaxar snin wara t-twaqqif tal-Parroċċa, kemm il-gżira ta' Malta kif ukoll dik ta' Għawdex intlaqtu mill-marda tal-kolera li bdiet nhar l-20 ta' Ġunju 1865. Din il-marda qerrieda ħalliet f'Għawdex 252 mejta. Bħala radd il-ħajr li f'Għajnsielem ħadd ma miet bil-marda tal-kolera n-nies ħasbu li jġibu bħala tifkira statwa tal-Madonna ta' Loreto minn Marsilja maħduma mid-ditta magħrufa Gallard et Fils. Din l-istatwa ġiet imbierka nhar l-4 ta' Ottubru 1866. Il-Konsagrazzjoni ta' din il-Knisja saret nhar it-30 ta' Ġunju 1889. Hawn f'din il-Knisja Parrokkjali ġejt kemm 'il darba nkanta ma' l-orkestra tas-surmast Giardini Vella li kien il maestro di cappella ta' din il-parroċċa. Niftakar li ġejt bosta drabi oħra nkanta ma' Dun Karm Cassar, saċerdot ta' din il-parroċċa. Fis-sena 1965 fil-Parroċċa ta' Għajnsielem saru ċelebrazzjonijiet kbar biex ifakkru f'dan l-ewwel ċentinarju tal-wasla f'din il-parroċċa ta' l-istatwa artistika u devota tal-Madonna ta' Loreto. Il-Knisja Parrokkjali l-Ġdida L-ewwel ġebla ta' din il-Knisja Parrokkjali ġdida li hi mibnija fuq stil Gotiku tqiegħdet nhar l-14 ta' Settembru 1924. Għad li din il-Knisja ħadet is-snin biex inbniet, illum hija ġawhra li ssebbaħ lil Għajnsielem. Din il-Knisja ġiet mogħtija t-titlu ta' Knisja Arċipretali fis-sena 1965. Ġiet imbierka nhar is-27 ta' Awissu 1978. Nhar it-13 ta' Awissu 1989 l-Isqof ta' Għawdex, Mons. Nikol G. Cauchi ikkonsagra din il-Knisja. Iċ-Ċimiterju tal-Parroċċa Iċ-Ċimiterju ta' din il-Parroċċa imżejjen b'Kappella, għadd ta' monumenti artistiċi, għad-dell tas-siġar taċ- ċipress, iġagħluk taħseb u tirrifletti li l-erwieħ ta' dawk li huma midfuna f'dak il-lok qaddis, fil-ħemda tismagħhom isejħu lil min imur iżur dak iċ-Ċimiterju u jitolbuh biex filwaqt li jitlob għalihom jiftakar li jum jew ieħor hu wkoll għad irid ikun midfun hemm. Dan jgħaddi minn moħħi kull darba li nżur dak iċ-Ċimiterju biex nitlob fuq il-qabar fejn hemm midfuna ommi, missieri u oħti. Jolqotni wkoll il-mod nadif u dinjituż li hu miżmum dan iċ-Ċimiterju. Il-Port ta' l-Imġarr Jekk hawn post ġewwa Għawdex li jsaħħrek huwa l-Port ta' l-Imġarr. Mhux biss l-ambjent ta' dan il-port li jippreżenta dehra mill-isbaħ, iżda wkoll l-attività li (A Għaqda Mużikali 'San Ġużepp' - Għajnsielem tinħoloq ħajja marittima f'kull ħin tal-ġurnata. Wieħed mill-ewwel vapuri li kienu jaqsmu bejn Għawdex u Malta kien dak li kien iġib l-isem ta' ''Gleneagles'. L-istorja tgħidilna li dan il-vapur kien iwettaq dawn it-traġitti sa minn qabel l-1883. Għall-istorja sejjer inġib il-ħinijiet u l-vjaġġi tal-'Gleneagles' fl-1883. Fix-xhur: Jannar, Frar, Marzu Fil-jiem tax-xogħol Jitlaq minn Malta fis-07.30 a.m. - jasal Għawdex fid-09.00 a.m. Jitlaq minn Għawdex fl-10.00 a.m. jasal Malta fil-11.30 a.m. Nhar ta' Ħadd u fil-Festi Jitlaq minn Malta fit-08.00 a.m.- Jasal Għawdex fid-09.30 a.m. Jitlaq minn Għawdex fil-11.30 a.m. - Jasal Malta fin-12.30 p.m. Jitlaq minn Malta fis-01.30 p.m;- Jasal Għawdex fit-03.00 p.m. Jitlaq minn Għawdex fit-03.30 p.m. Jasal Malta fil-05.00 p.m. Fil-Jiem tax-xogħol Jitlaq minn Malta fis-07.30 a.m. Jasal Għawdex fid-09.00 a.m. Jitlaq minn Għawdex fl-10.00 a.m. Jasal Malta fil-11.30 a.m. Jitlaq minn Malta fis-02.30 p.m. - Jasal Għawdex fl-04.00 p.m. Jitlaq minn Għawdex fil-05.00 p.m. - Jasal Malta fis-06.30 p.m. Fil-Ħdud u l-Festi Jitlaq minn Malta fit-08.00 a.m.- Jasal Għawdex fid-09.30 a.m. Jitlaq minn Għawdex fl-10.30 a.m.- Jasal Malta f'12.00 a.m. Jitlaq minn Malta fis-02.30 p.m. - Jasal Għawdex fl-04.00 p.m. Jitlaq minn Għawdex fil-05.00 p.m. Jasal Malta fis-06.30 p.m. F'Mejju, Ġunju, Lulju u Awissu Jiem tax-xogħol 8 Jitlaq minn Malta fis-07.00 a.m. Jasal Għawdex fit-08.30 a.m. Jitlaq minn Għawdex fid-09.30 a.m. - Jasal Malta fil-11.00 a.m. Jitlaq minn Malta fit-03.30 p.m. - Jasal Għawdex fil-05.00 p.m. Jitlaq minn Għawdex fis-06.00 p.m.- Jasal Malta fis-07.30 p.m. Fil-Ħdud u l-Festi Jitlaq minn Malta fit-08.00 a.m. - Jasal Għawdex fid-09.30 a.m. Jitlaq minn Għawdex fl-10.30 a.m. — Jasal Malta f'12.00 a.m. Jitlaq minn Malta fit-03.00 p.m. - Jasal Għawdex fil-05.00 p.m. Jitlaq minn Għawdex fis-06.00 p.m. - Jasal Malta fis-07.30 p.m. Settembru Jiem tax-xogħol Jitlaq minn Malta fis-07.00 a.m. — Jasal Għawdex fit-08.30 a.m. Jitlaq minn Għawdex fid-09.30 a.m. - Jasal Malta fil-11.00 a.m. Jitlaq minn Malta fis-02.30 p.m. - Jasal Għawdex fl-04.00 p.m. Jitlaq minn Għawdex fil-05.00 p.m. — Jasal Malta fis-06.30 p.m. Fil-Ħdud u l-Festi Jitlaq minn Malta fit-08.00 a.m. - Jasal Għawdex fid-09.30 a.m. Jitlaq minn Għawdex fl-10.30 a.m.- Jasal Malta f'12.00 a.m. Jitlaq minn Malta fis-02.30 p.m. - Jasal Għawdex fl-04.00 p.m. Jitlaq minn Għawdex fil-05.00 p.m. - Jasal Malta fis-06.30 p.m. Ottubru Jiem tax-xogħol Jitlaq minn Malta fis-07.00 a.m. - Jasal Għawdex fid-08.30a.m. Jitlaq minn Għawdex fid-09.30 a.m. - Jasal Malta fil-11.00 a.m. Jitlaq minn Malta fis-02.00 p.m. - Jasal Għawdex fit-03.30 p.m. Jitlaq minn Għawdex fl-904.15 p.m. - Jasal Malta fis-05.45 p.m. Fil-Ħdud u l-Festi Jitlaq minn Malta fit-08.00 a.m. - Jasal Għawdex fid-09.30 a.m. Jitlaq minn Għawdex fl-10.30 a.m. — Jasal Malta f'12.00 a.m. Jitlaq minn Malta fis-02.00 p.m. -— Jasal Għawdex fit-03.30 p.m. Jitlaq minn Għawdex fl-04.15 p.m. — Jasal Malta fil-05.45 p.m. Quddiem għajnejja qed nara d-dgħajjes tal-Latini ħerġin u deħlin fil-port ta' l-Imġarr mgħobbijin bil-prodotti u merkanzija kif ukoll dgħajjes tas-sajd u luzzijiet deħlin fil-port mgħobbijin bil-ħut wara lejl ta' sajd. Niftakar li matul l-aħħar gwerra dinjija nibgħat mad-dgħajsa 45 ħxejjex u xi ħobż stivati fil-kaxxi tal-landa tal-gallettini biex jaslu fil-maħżen tas-Sur Bellizzi li kien fix-xatt tal-Belt, qrib ta' fejn kien il-Ġgant minn fejn kienet tiġborhom l-unika nanna li kien baqagħli. Niftakar il-vjaġġi bejn Għawdex u Malta fi żmien il-gwerra bil-'Franco', bil-'Banċinu', bir-'Roval Ladv' u bil-Jviland. Wara l-gwerra kull meta kien jgħaddi bil-vapur il-Gvernatur, il-kaptan kien jordna li tiġi mtella' l-bandiera Ngliża. L-istess meta kien jgħaddi l-Arċisqof ta' Malta jew l-Isqof ta' Għawdex kienet tiġi mtella' l-bandiera tal-Papa. Ftit tas-snin ilu, biex is-servizz tal-port ta' l-Imġarr joktor, saru l-pontijiet li magħhom jorbtu l-'vachts', bosta minnhom ta' persuni barranin. Kif ukoll il-'Gozo Channet' offriet vapuri mill-aqwa li mhux biss lussużi, iżda kapaċi għall-baħar qawwi li jaf juri l-qawwa tiegħu fl-akbar maltempati. Mal-medda tas-snin dan il-port jibqa' dejjem jisbieħu fuq kollox jibqa' joffri servizz mill-aqwa bejn Għawdex u Malta.